
ЧӐВАШ РЕСПУБЛИКИН 

САККУНӖ

ЧӐВАШ РЕСПУБЛИКИН 

"ЧӐВАШ РЕСПУБЛИКИНЧЕ ВАК ТАТА ВӐТАМ 
ПРЕДПРИНИМАТЕЛЬЛӖХЕ АТАЛАНТАРАССИ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ

2015 ҫулхи раштав уйӑхӗн 8-мӗшӗнче

йышӑннӑ

1 статья 

Чӑваш Республикин "Чӑваш Республикинче вак тата вӑтам предпринимательлӗхе аталантарасси ҫинчен" 2009 ҫулхи юпа уйӑхӗн 19-мӗшӗнчи 51 №-лӗ саккунне (Чӑваш Республикин Патшалӑх Канашӗн ведомоҫӗсем, 2009, 82 №; 2010, 87 №; "Республика" хаҫат, 2012, чӳк уйӑхӗн 22-мӗшӗ; Чӑваш Республикин Саккунӗсен пуххи, 2013, 11 №) ҫакӑн пек улшӑнусем кӗртес:

1) 2 статьяра:

а) тӑваттӑмӗш абзац хӑйӗн вӑйне ҫухатнӑ тесе йышӑнас;

ӑ) пиллӗкмӗш абзаца ҫакӑн пек ҫырса хурас:

"вак тата вӑтам предпринимательлӗх субъекчӗсене пулӑшу парасси (малалла – пулӑшу парасси) – Чӑваш Республикин патшалӑх влаҫӗн орга​нӗсем, вырӑнти хӑй тытӑмлӑх органӗсем, вак тата вӑтам предпринимательлӗх субъекчӗсене пулӑшу паракан инфратытӑма йӗркелекен организацисем вак тата вӑтам предпринимательлӗхе аталантарма палӑртакан ӗҫсене тытса тӑракан Чӑваш Республикин патшалӑх программисемпе (Чӑваш Республикин патшалӑх программисен ҫум программисемпе), муниципалитет программисемпе (муниципалитет программисен ҫум программисемпе) (малалла тивӗҫлӗн – Чӑваш Республикин патшалӑх программисем (Чӑваш Республикин патшалӑх программисен ҫум программисем), муниципалитет программисем (муниципалитет программисен ҫум программисем) килӗ​шӳллӗн вак тата вӑтам предпринимательлӗхе аталантарас тӗллевпе тӑвакан ӗҫ-хӗл.";

2) ҫакӑн пек ҫырса 21 статья хушса хурас:

"21 статья.
Вак тата вӑтам предпринимательлӗхе аталантармалли тӗп ҫул-йӗрсем
Вак тата вӑтам предпринимательлӗхе аталантармалли тӗп ҫул-йӗрсене Чӑваш Республикин Министрсен Кабинечӗ ҫирӗплетекен Чӑваш Республикинчи вак тата вӑтам предпринимательлӗх аталанӑвӗн стратегийӗнче палӑртса хӑвараҫҫӗ.";

3) 4 статьяра "вак тата вӑтам предпринимательлӗх субъекчӗсене аталан​тарас енӗпе муниципалитет программисене (муниципалитет программисен ҫум программисене)" сӑмахсене "муниципалитет программисене (муниципалитет программисен ҫум программисене)" сӑмахсемпе улӑштарас;

4) 7 статьяра:

а) 3-мӗш пая ҫакӑн пек ҫырса хурас:

"3. Акциз хунӑ таварсем туса кӑларакан тата (е) сутакан, ҫавӑн пекех ҫӗр айӗнчи пуянлӑхсене, ҫӗр айӗнчи анлӑ сарӑлнӑ пуянлӑхсемсӗр пуҫне, кӑларакан тата (е) сутакан вак тата вӑтам предпринимательлӗх субъекчӗсене Чӑваш Республикин республика бюджечӗн укҫи-тенки шутӗн​чен вак тата вӑтам предпринимательлӗх субъекчӗсене паракан финанс пулӑ​шӑвне памаҫҫӗ. Асӑннӑ субъектсен финанс пулӑшӑвне илмелли право ҫукки вӗсене Раҫҫей Федерацийӗн саккунӗсемпе тата Чӑваш Республикин саккунӗсемпе палӑртнӑ ытти майлӑ пулӑшусӑр хӑвар​масть.";

ӑ) 4-мӗш пайра:
пӗрремӗш абзаца ҫакӑн пек ҫырса хурас:

"4. Чӑваш Республикин патшалӑх программисенче (Чӑваш Респуб​ликин патшалӑх программисен ҫум программисенче) ҫаксене ҫирӗплетсе хӑвараҫҫӗ:";

1-мӗш пункт хӑйӗн вӑйне ҫухатнӑ тесе йышӑнас;

б) 5-мӗш пайра:

пӗрремӗш абзацра "вак тата вӑтам предпринимательлӗх субъекчӗсене аталантарас енӗпе федераци программисемпе тата (е) вак тата вӑтам предпринимательлӗх субъекчӗсене аталантарас енӗпе Чӑваш Республикин 
патшалӑх программисемпе (Чӑваш Республикин патшалӑх программисен ҫум програмисемпе)" сӑмахсене "вак тата вӑтам предпринимательлӗхе 
аталантарма палӑртакан ӗҫсене тытса тӑракан Раҫҫей Федерацийӗн патша​лӑх программисене (ҫум программисене) (малалла – Раҫҫей Федерацийӗн патшалӑх программисем (ҫум программисем), Чӑваш Республикин патша​лӑх программисене (Чӑваш Республикин патшалӑх программисен ҫум 
программисене) пурнӑҫлас тӗллевпе йышӑнакан Раҫҫей Федерацийӗн 
нормативлӑ право акчӗсемпе, Чӑваш Республикин нормативлӑ право акчӗ​семпе" сӑмахсемпе улӑштарас;

иккӗмӗш абзацра пӗрремӗш предложение ҫакӑн пек ҫырса хурас: "Пулӑшу пама ыйтса ҫырнӑ заявленипе пӗрле вак тата вӑтам предпринимательлӗх субъекчӗсем Федерацин "Раҫҫей Федерацийӗнче вак тата вӑтам предпринимательлӗхе аталантарасси ҫинчен" саккунӗн 4 статйипе палӑртнӑ условисемпе тата Раҫҫей Федерацийӗн патшалӑх программисене (ҫум программисене), Чӑваш Республикин патшалӑх программисене (Чӑваш Республикин патшалӑх программисен ҫум программисене) пурнӑҫлас тӗллевпе йышӑнакан Раҫҫей Федерацийӗн нормативлӑ право акчӗсемпе, Чӑваш Республикин нормативлӑ право акчӗсемпе пӑхса хӑварнӑ условисемпе килӗшсе тӑнине ҫирӗплетекен документсем тӑратаҫҫӗ.";

в) 6-мӗш пайра "вак тата вӑтам предпринимательлӗх субъекчӗсене 
аталантарас енӗпе Чӑваш Республикин патшалӑх программисемпе (Чӑваш Республикин патшалӑх программисен ҫум программисемпе)" сӑмахсене "Чӑваш Республикин патшалӑх программисене (Чӑваш Республикин патшалӑх программисен ҫум программисене) пурнӑҫлас тӗллевпе йышӑнакан Чӑваш Республикин нормативлӑ право акчӗсемпе" сӑмахсемпе улӑштарас;

5) 8 статьяра:
а) 1-мӗш пая ҫакӑн пек ҫырса хурас:

"1. Вак тата вӑтам предпринимательлӗх субъекчӗсене пулӑшу паракан инфратытӑм шутне предпринимательлӗхе аталантарас тӗлӗшпе ӗҫлекен центрсемпе агентствӑсем, предпринимательлӗхе пулӑшу паракан патшалӑх тата муниципалитет фончӗсем, кредит парас ӗҫе пулӑшу паракан фондсем (гаранти фончӗсем, поручительство фончӗсем), вак тата вӑтам предпринимательлӗх субъекчӗсем валли инвестици явӑҫтаракан акционерсен инвестици фончӗсем тата хупӑ пай инвестици фончӗсем, технопарксем, наука паркӗсем, инноваципе технологи центрӗсем, бизнес-инкубаторсем, ал ӗҫ ӑсталӑх палатисем тата центрӗсем, субподряда пулӑшу паракан центрсем, маркетинг тата вӗренӳпе ӗҫлӗх центрӗсем, таварсене ют ҫӗршыва сутма пулӑшакан агентствӑсем, лизинг компанийӗсем, консультаци центрӗсем, индустри (промышленность) паркӗсем, агропромышленность паркӗсем, технологисене коммерцие ҫывӑх тӑвас енӗпе ӗҫлекен центрсем, ҫӳллӗ 
шайри технологи оборудованийӗпе ушкӑнпа усӑ курмалли центрсем, 
инжиниринг центрӗсем, прототипсем тӑвакан тата промышленность 
дизайнӗн центрӗсем, технологисен трансфер центрӗсем, кластер аталанӑ​вӗн центрӗсем, хӑйсен ӗҫ-хӗлне Раҫҫей Федерацийӗн саккунӗсемпе килӗшӳллӗн туса пыракан, наука, наукӑпа техника, инноваци ӗҫ-хӗлне пулӑшу паракан патшалӑх фончӗсем, вак тата вӑтам предпринимательлӗх субъекчӗсене микрозаемсем паракан тата федерацин предпринимательлӗх ӗҫ-хӗлне, ҫав шутра вак тата вӑтам бизнеса аталантарас енӗпе патшалӑх 
политикине туса хатӗрлекен тата нормативлӑ право тӗлӗшӗнчен йӗркелесе пыракан органӗпе килӗштернӗ тӑрӑх йышӑннӑ Раҫҫей Федерацийӗн Тӗп банкӗн нормативлӑ актӗнче палӑртнӑ критерисене тивӗҫтерекен микрофинанс организацийӗсем (предпринимательлӗхе укҫа-тенкӗпе тивӗҫтерекен микро​финанс организацийӗсем) тата ытти организацисем кӗреҫҫӗ.";
ӑ) 2-мӗш пайӑн иккӗмӗш абзацӗнче "вак тата вӑтам предпринимательлӗх субъекчӗсене аталантарас енӗпе Чӑваш Республикин патшалӑх программисене (Чӑваш Республикин патшалӑх программисен ҫум программисене), вак тата вӑтам предпринимательлӗх субъекчӗсене аталантарас енӗпе муниципалитет программисене (муниципалитет программисен ҫум программисене)" сӑмахсене "Чӑваш Республикин патшалӑх программисене (Чӑваш Республикин патшалӑх программисен ҫум программисене), муниципалитет программисене (муниципалитет программисен ҫум программисене)" сӑмахсемпе улӑштарас;

б) 4-мӗш пая ҫакӑн пек ҫырса хурас:

"4. Вак тата вӑтам предпринимательлӗх субъекчӗсене пулӑшу паракан инфратытӑма йӗркелекен организацисене пулӑшу памалли условисене тата йӗркене Раҫҫей Федерацийӗн патшалӑх программисене (ҫум программисене), Чӑваш Республикин патшалӑх программисене (Чӑваш Республикин патшалӑх программисен ҫум программисене) пурнӑҫлас тӗллевпе йышӑнакан Раҫҫей Федерацийӗн нормативлӑ право акчӗсемпе, Чӑваш Республикин нормативлӑ право акчӗсемпе палӑртаҫҫӗ.";

6) 9 статьяра:

а) 4-мӗш пая ҫакӑн пек ҫырса хурас:

"4. Вак тата вӑтам предпринимательлӗх субъекчӗсене пулӑшу памалли условисене тата йӗркене Раҫҫей Федерацийӗн патшалӑх программисене (ҫум программисене), Чӑваш Республикин патшалӑх программисене (Чӑваш Республикин патшалӑх программисен ҫум программисене) пурнӑҫлас 
тӗллевпе йышӑнакан Раҫҫей Федерацийӗн нормативлӑ право акчӗсемпе, Чӑваш Республикин нормативлӑ право акчӗсемпе палӑртаҫҫӗ.";

ӑ) ҫакӑн пек ҫырса 6-мӗш пай хушса хурас:

"6. Раҫҫей Федерацийӗн саккунӗсемпе килӗшӳллӗн вак тата вӑтам предпринимательлӗх субъекчӗсем тата вак тата вӑтам предпринимательлӗх субъекчӗсене пулӑшу паракан инфратытӑма йӗркелекен организацисем – пулӑшу илекенсем хӑйсене пулӑшу паракан Чӑваш Республикин ӗҫ тӑвакан влаҫӗн органӗсене, вырӑнти хӑй тытӑмлӑх органӗсене кашни ҫул пулӑшупа усӑ курнин результачӗсем ҫинчен калакан информацие тӑратаҫҫӗ. Асӑннӑ информаци тытӑмне, ӑна тӑратмалли срока, йӗркене тата формӑна федерацин предпринимательлӗх ӗҫ-хӗлне, ҫав шутра вак тата вӑтам бизнеса аталантарас енӗпе патшалӑх политикине туса хатӗрлекен тата нормативлӑ право тӗлӗшӗнчен йӗркелесе пыракан органӗ палӑртать.";

7) 10 статьяна ҫакӑн пек ҫырса хурас:

"10 статья.
Чӑваш Республикин патшалӑх программисем (Чӑваш Республикин патшалӑх программисен ҫум программисем)
Чӑваш Республикин патшалӑх программисене (Чӑваш Республикин патшалӑх программисен ҫум программисене) Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн туса хатӗрлеҫҫӗ, ҫирӗплетеҫҫӗ тата пурнӑҫлаҫҫӗ.".

2 статья 

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет. 

	Чӑваш Республикин

Пуҫлӑхӗ
	М. Игнатьев


Шупашкар хули

